# Antoni Rovira Viñas

Antoni Rovira Viñas (Barcelona, 26 de juny de 1952) és un jurista català. Catedràtic de Dret Constitucional de la Universitat Autònoma de Madrid. Director del Màster de Governança i Drets Humans i Director de la Càtedra UNESCO de Cultura de Pau i Drets Humans.

## Trajectòria professional

Doctor en Dret amb premi extraordinari i llicenciat en Filosofia. Ha treballat com a investigador a: Universitat d'Estrasburg (França), Universitat Autònoma de Madrid, Universitat de Colúmbia (Estats Units, Universitat d'Essex (Regne Unit), el Centre d'Estudis Polítics i Constitucionals i el CSIC. Entre 1981 i 1984 va ser coordinador de la UIMP a Barcelona, i va participar com a assessor especial de la representació espanyola en la Conferència Mundial de Drets Humans de Viena (juny de 1993). Va participar a més en diverses comissions per a l'elaboració de projectes de llei i reformes constitucionals de països americans i de l'est d'Europa. És membre fundador de la Federació Iberoamericana de l'Ombudsman (1995).
La seva carrera va estar també vinculada a la política. Va ser membre del Consell Consultiu de la Presidència de la Generalitat de Catalunya en l'exili amb el President Josep Tarradellas. El 1974 al costat del professor Enrique Tierno Galván va ser detingut i sancionat per les seves activitats polítiques d'oposició a la dictadura. És el director de les Obres completes d'Enrique Tierno Galván publicades en vuit toms per l'editorial Civitas.
El 1990 va ser nomenat adjunt segon al Defensor del Poble d'Espanya, i el 1996 adjunt primer. Després de la sortida de Fernando Álvarez de Miranda, Rovira va exercir de Defensor del Poble en funcions (1999-2000) fins a l'elecció d'Enrique Múgica.
Va ser director del departament de Dret públic i membre de la Comissió de Govern de la Universitat Autònoma de Madrid. El 2008 va ser proposat pel Parlament de Catalunya com a candidat a Magistrat del Tribunal Constitucional. A l'octubre de 2020 va ser nomenat conseller del Consell de Transparència i Participació de la Comunitat de Madrid a proposta del PSOE.

## Publicacions més rellevants

* Introducción al sistema político español (1982)
* El abuso de los derechos fundamentales (1983)
* La España autonómica (1985)
* Enrique Tierno Galván 1918-1986
* Derechos y libertades en la Constitución española de 1978 (1987)
* El derecho a la justicia (1995)
* Comentarios a la Ley Orgánica del Defensor del Pueblo (2002)
* Extradición y Derechos Fundamentales (2004)
* Humanos, demasiado humanos (1997)
* Autonomía personal y tratamiento médico (2007)
* Gobernanza democrática (2012)
* ¡No es justo! (2013)

## Referències

* ↑ «Master en Gobernanza y Derechos Humanos» (en castellà). www.masterderechoshumanos.org. [Consulta: 9 setembre 2018].
* ↑ «Universidad Autónoma de Madrid - Cátedra UNESCO de Cultura de Paz y Derechos Humanos» (en castellà). www.uam.es. Arxivat de l'original el 2018-09-09. [Consulta: 9 setembre 2018].
* ↑ «Antonio Rovira Viñas - Dialnet» (en castellà). dialnet.unirioja.es. [Consulta: 9 setembre 2018].
* ↑ «Estatutos | PortalFIO» (en espanyol europeu). www.portalfio.org. [Consulta: 9 setembre 2018].
* ↑ Iglesias, Fundación Pablo. «Rovira Viñas, Antonio - Fundación Pablo Iglesias» (en castellà). www.fpabloiglesias.es. [Consulta: 9 setembre 2018].
* ↑ «Historia del Defensor | Defensor del Pueblo» (en castellà). [Consulta: 9 setembre 2018].
* ↑ «Tribuna | Defensor, sin interrupción, del Pueblo» (en castellà). [Consulta: 9 setembre 2018].
* ↑ «El Defensor del Pueblo en funciones mantendrá la línea de su antecesor» (en castellà). [Consulta: 9 setembre 2018].
* ↑ «El Defensor del Pueblo pide que se admita el anonimato paterno Una madre por reproducción asistida fue obligada a inventar el padre» (en castellà). [Consulta: 9 setembre 2018].
* ↑ «De Rovira a Múgica». Desde Jamaica. [Consulta: 9 setembre 2018].
* ↑ «UAM - Facultad de derecho - Rovira Viñas, Antonio» (en castellà). www.uam.es. [Consulta: 9 setembre 2018].
* ↑ «Antoni Rovira, candidato catalán ante el Senado para ser miembro del TC» (en castellà). [Consulta: 9 setembre 2018].
* ↑ «La Asamblea elige a consejeros del Consejo de Transparencia y Participación». [Consulta: 28 octubre 2020].

## Enllaços externs

* Pàgina web